jkorsvik/nowiki_second_scrape_merged huggingface dataset:
F-15 Strike Eagle (videospill)

F-15 Strike Eagle er et flysimulator-spill utgitt i 1985 av MicroProse for Commodore 64, Apple II, and Atari 800XL. Spillet kom til PC like etter, og med økt popularitet kom det siden til flere plattformer. Spillet ble utviklet av Sid Meier
Spilleren velger å fly oppdrag i Libya, Den persiske gulf eller Vietnam, og får fly F-15 med et utvalg av missiler og bomber. Hvert oppdrag har et hovedmål og et sekundær-mål, men fiendtlige fly og utskytningsramper på bakken gjør sitt beste for å skyte flyet ned. Oppdraget slutter ved at man blir skutt ned, eller returnerer til basen sin. Et begrenset antall missiler gjør at man må prioritere hva man vil skyte ned, selv om automat-kanonen i flyet er effektiv både mot fly og bygninger på bakken for den som holder nesa på flyet rett mot målet.


== Mottagelse ==
F-15 ble solgt i 1,5 millioner eksemplarer, og var i 1987 MicroProse mestselgende spill.


== Referanser ==


== Eksterne lenker ==
The Official F-15 Strike Eagle Handbook at FlightSimBooks.com
F-15 Strike Eagle - Videogame by Microprose at Killer List of Video Games
Fámjins kirkja

Fámjins kirkja er en kirke fra 1875 i Fámjin på Suðuroy i Færøyene. Kirken hører til den færøyske statskirken, Fólkakirkjan.Kirkebygget sto ferdig i 1875, og ble tatt i bruk som kirke fra februar 1876. Kirken ble tegnet av den islandske arkitekten Guðbrandur Sigurðsson.Det første, originale færøyske flagget som ble tegnet og sydd av færøyske studenter i København i 1919 henger i kirken i Fámjin, og i kirken står også den færøyske runesteinen Fámjinssteinurin utstilt.


== Bilder ==

		
		


== Referanser ==
Øvre Leirungen

Øvre Leirungen er en innsjø i Vågå kommune i Innlandet.
The Innkeepers

The Innkeepers er en amerikansk skrekkfilm fra 2012, med Sara Paxton, Pat Healy og Kelly McGillis i hovedrollene.


== Sammendrag ==
Claire og Luke er to ansatte ved et hotell som snart skal stenge for godt. Claire, som har alvorlig astma, har nylig droppet ut av college. Luke har et nettsted om spøkelser, inkludert legenden om Madeline O'Malley. En brud som hang seg på 1800-tallet da hun ble forlatt på bryllupsdagen sin. Kroppen hennes ble angivelig gjemt i kjelleren av hotellets daværende eiere. Om ettermiddagen kommer en eldre kvinne som Claire gjenkjenner som Leanne Rease-Jones, en tidligere skuespiller. Samme natt hører Claire lyder fra en garasje, hvor det er en dør til kjelleren. Hun låser døren med en hengelås.
Claire spiller inn elektronisk stemme-fenomen, og hører svake stemmer og musikk. Et stort flygel spiller av seg selv, og Leanne avslører hun faktisk har forlatt sin karriere som skuespiller for å bli medium. Hun advarer Claire om å ikke gå ned i kjelleren. Tidlig neste morgen våkner Claire av den døde Madeline på rommet sitt. Senere kommer en eldre mann, og ber om et hotellrom for natten. Luke og Claire bestemmer seg for å undersøke kjelleren, hvor liket av Madeline ble gjemt.
De oppdager paranormal aktivitet, og Luke blir livredd. Leanne kommer i kontakt med en ånd i kjelleren, og sier de må forlate hotellet umiddelbart. Claire løper ovenpå for å hente den eldre mannen, men han har begått selvmord. Konfrontert med spøkelset av Madeline, får Claire et kraftig astma-anfall. Neste morgen, forteller Lukas at han hørte Claire skrike fra kjelleren, men døren var låst. Luke og Leanne reiser sin vei. Filmen avsluttes med Claire stående ved vinduet i et tomt rom. Hun snur seg og ser utover rommet, så smeller en dør igjen helt av seg selv.


== Rolleliste ==
Sara Paxton som Claire
Pat Healy som Luke
Kelly McGillis som Leanne Rease-Jones


== Eksterne lenker ==
(en) The Innkeepers på Internet Movie Database 
(da) The Innkeepers i Danmark Nationale Filminstitut 
(fr) The Innkeepers på Allociné 
(nl) The Innkeepers på MovieMeter 
(en) The Innkeepers på AllMovie 
(en) The Innkeepers på Rotten Tomatoes 
(en) The Innkeepers på Metacritic 
(en) The Innkeepers på Box Office Mojo 
Film-trailer, youtube.com
Artillerigruppe Trondheim øst

Artillerigruppe Trondheim øst (tysk:Artilleriegruppe Drontheim-ost) (MAA 506) var en tysk marineartillerigruppe. Det var fem Marine Artilleri Batterier og ett Heeres Küsten Batteri i gruppen. To torpedobatterier hørte også til i gruppen. Gruppen hadde standkvarter på Brettingen fort i Hasselvika, Indre Fosen..
De ulike batteriene er beskrevet i Jan Egil Fjørtofts bok Tyske kystfort i Norge.


== Referanser ==
Puddingbroodje

En puddingbroodje eller roombroodje er en hollandsk type bakverk som består av søtet hvitt brød med kremet fyll imellom og pyntet med melis, som er drysset henover. Kremen kan være vaniljekrem, fløteskum eller pudding, hvorav vaniljekrem er mest utbredt. Melis blir ofte strøket over for pynt og smak.
Et par andre versjoner er kjent i Holland:

Chocoladeroombroodje, som er dekket med et lag sjokolade.
Hongkongs roombroodje, en type kinesisk bakverk strøket med kokos.
Flueggea anatolica

Flueggea anatolica er en løvfellende busk uten torner i familien Phyllanthaceae.
Denne arten ble ikke vitenskapelig beskrevet før i 1993. Den har en svært begrenset utbredelse i sørlige Tyrkia i provinsene Mersin, Adana og Kahramanmaraş. Den er i likhet med orientalsk ambratre en relikt som sannsynligvis hadde en større utbredelse i tertiær. Den nærmeste slektningen er Flueggea virosa.
Flueggea anatolica vokser 380–1213 moh. i skog og maquisvegetasjon på kalkgrunn sammen med blant annet tyrkisk furu, balearbuksbom og johannesbrødtre. Den er truet av vegbygging, brann, ulovlig hogst og beiting.


== Referanser ==


== Eksterne lenker ==
(en) Flueggea anatolica i Encyclopedia of Life 
(en) Flueggea anatolica i Global Biodiversity Information Facility 
(en) Flueggea anatolica hos The International Plant Names Index 
(en) Flueggea anatolica hos Tropicos 
Flueggea anatolica – detaljert informasjon på Wikispecies
A Christmas Album

A Christmas Album er det tiende studioalbumet og det første julealbumet til artisten Barbra Streisand, utgitt 16. oktober 1967.
Albumet ble spilt inn i juni 1966 hos Olympia Sound Studios i London, og fra 9. til 16. september 1967 i Los Angeles, California. Streisand spilte også inn en engelskspråklig versjon av «Gounod's Ave Maria» i 1966, men den ble ikke en del av albumet. Låten ble imidlertid utgitt i 2005 som del av julealbumet Baby, It's Cold Outside, utgitt av kaffekjeden Starbucks.Plata er en av Streisands bestselgende album og er også en av musikkhistoriens mestselgende juleplater. Coverbildet ble tatt 16. juni 1967 under en prøve for A Happening in Central Park.
Mange av låtene på albumet ble utgitt på nytt i 1970 som den ene siden på samlealbumet Seasons Greetings from Barbra Streisand...and Friends. Albumet ble utgitt på CD i oktober 1990. Den ble også utgitt i oktober 2004 for plateselskapets «Essential Holiday Classics»-serie. Albumet ble utgitt igjen i oktober 2007 for 40 års-markeringen av albumet.
A Christmas Album har solgt til fem platinaplater i USA ifølge Recording Industry Association of America.Allmusic ga albumet fire og en halv av fem stjerne, og kalte den «en tidløs klassiker».


== Singler ==
«Sleep in Heavenly Peace (Silent Night)» / «Gounod's Ave Maria» – 1966
«Jingle Bells?» / «Have Yourself A Merry Little Christmas» – 1967
«My Favorite Things» / «The Christmas Song» – 1967
«The Lord's Prayer» / «I Wonder As I Wander» – 1967


== Sporliste ==


=== Side 1 ===


=== Side 2 ===


== Referanser ==


== Eksterne lenker ==
(en) A Christmas Album på Discogs 
(en) A Christmas Album på MusicBrainz 
(en) A Christmas Album på Spotify 
(en) A Christmas Album på AllMusic 
Barbra Archives – A Christmas Album Arkivert 3. mai 2009 hos Wayback Machine.
San Vitale

San Vitale kan sikte til:
En av flere katolske helgener:

Sankt Vitalis av Milano (1.-2. århundre), tidlig kristen
Sankt Vitalis, martyrdrept i 250 under Decius' forfølgelse, med minnedag 9. januar
Sankt Vitalis og Agricola (død 304), martyrdrept i Bologna med St Agricola under keiser Diokletian
Sankt Vitalis (fl. 499), biskop av Fano
Sankt Vitalis av Assisi (1295–1370), eremitt og munkEn av flere katolske kirker:  

San Vitale-basilikaen i Ravenna i Italia
San Vitale-basilikaen i Roma
San Vitale i Assisi
San Vidal, en tidligere kirke i Venezia
Little Fish

Little Fish er en australsk dramafilm fra 2005, regissert av Rowan Woods og skrevet av Jacquelin Perske. Den ble spilt inn i området rundt Sydney, i Cabramatta og i Fairfield, New South Wales. Filmen handler om jenta Tracy (Blanchett) som prøver å slutte med dop, og som blir jaget av sin egen mørke fortid. Filmen ble produsert av Vincent Sheehan og Liz Watts for Porchlight Films, med Cate Blanchett og mannen hennes Andrew Upton som samprodusenter.


== Handlingsreferat ==
Tracy Heart, en tidligere heroin-misbruker som desperat forsøker å unnslippe sin fortid og oppnå sine mål og drømmer. Tracy bor sammen med moren og broren sin i Sydney, hvor heroin er lett tilgjengelig. Hun har desperat behov for penger for å bli partner i video-butikken hun arbeider i. Men lånesøknadene hennes blir gjentatte ganger avslått på grunn av hennes tidligere kriminelle fortid, dårlige tilbakebetalinger av kredittkort-gjeld, og historie med narkotika-misbruk. Men Tracy lyver for både moren sin, og for sjefen i videobutikken, og later som om hun har mottatt pengene hun behøver. 
Tracy forsøker også å hjelpe sin rus-avhengige stefar, Lionel (spilt av Hugo Weaving) for å bli kvitt hans heroin-avhengighet. Etter fire år i Vancouver, har hennes tidligere kjæreste Jonny Nguyen, også en tidligere heroin-misbruker, kommet tilbake til hjembyen hennes. Jonny påstår å ha blitt ansatt som aksjemegler for et stort firma, og foreslår at han kanskje kan skaffe pengene Tracy ønsker seg gjennom aksje-handel. Romantikken mellom Tracy og Jonny gjenopplives.
Men når Tracy besøker Jonnys påståtte arbeidsplass, oppdager hun at Jonny har løyet for henne, og faktisk ikke er ansatt som aksjemegler likevel. Jonny blir  involvert i narkotika-salg sammen med broren sin Ray. Tracy velger også å bli involvert. Hun tror dette er den eneste muligheten for å skaffe den finansieringen hun behøver, for å begynne som fast partner i video-butikken. Men når de forsøker å gjennomføre avtalen, ender alt sammen i tragedie.


== Medvirkende ==
Cate Blanchett som Tracy Louise Heart
Hugo Weaving som Lionel Dawson
Sam Neill som Brad «The Jockey» Thompson
Martin Henderson som Ray Heart
Noni Hazlehurst som Janelle Heart
Dustin Nguyen som Jonny Nguyen
Joel Tobeck som Steven Moss
Lisa McCune som Laura
Susie Porter som Jenny Moss


== Referanser ==


== Eksterne lenker ==
(en) Little Fish på Internet Movie Database 
(fr) Little Fish på Allociné 
(nl) Little Fish på MovieMeter 
(en) Little Fish på AllMovie 
(en) Little Fish på Rotten Tomatoes 
(en) Little Fish på Metacritic
Alpinco

Alpinco AS er et norsk selskap som eier og driver alpinanlegg og hoteller på Hafjell og Kvitfjell. Hovedaksjonær i selskapet, med 49 prosent, er den norske stat gjennom Investinor, underlagt Nærings- og fiskeridepartementet, mens resten av aksjene eies av DNB, Bjørn Borgen, Petter Stordalen og Anders Buchardt.Alpinco eier og driver Hafjell Alpinsenter og Kvitfjell Alpinanlegg.


== Referanser ==


== Eksterne lenker ==
Nettside
Vennevoll holdeplass

Vennevoll eller Vennevold holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.
Skinnene forbi den nedlagte holdeplassen ble revet opp allerede i 1988.
Vennevoll holdeplass lå 20,46 km fra Reinsvoll.


== Kilder ==
Nils Carl Aspenberg, Trond Børrehaug Hansen og Øyvind Reisegg (2009). Gjøvikbanen. Baneforlaget. s. 132. ISBN 978-82-91448-48-0. 
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 151. ISBN 82-90286-28-7. 


== Eksterne lenker ==
(no) Vennevoll holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Skreiabanen
Flaten holdeplass

Flaten holdeplass åpnet som en av fem holdeplasser på Skreiabanen den 20. juni 1929, idet det ble lagt om til motorvogndrift. Holdeplassen ble nedlagt allerede i 1947.
Holdeplassen lå 2,30 km fra Reinsvoll stasjon, mellom denne og Bøverbru.


== Kilder ==
Nils Carl Aspenberg, Trond Børrehaug Hansen og Øyvind Reisegg (2009). Gjøvikbanen. Baneforlaget. s. 122. ISBN 978-82-91448-48-0. 
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 151. ISBN 82-90286-28-7. 


== Eksterne lenker ==
Norsk jernbaneklubbs stasjonsdatabase: Skreiabanen
Løkringer

Løkringer er ringer av løk som dyppes i en røre eller brødsmuler for deretter å friteres. Løkringer serveres gjerne på hurtigmatrestauranter, ofte med ketchup, majones eller andre sauser. De er vanlige i USA, Canada, Storbritannia, Irland, Australia og noen deler av Asia.
Narum holdeplass

Narum holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.
Holdeplassen lå mellom Bøverbru og Kolbu, 7,45 km fra Reinsvoll. Skinnene forbi den nedlagte holdeplassen ble revet opp allerede i 1988.


== Kilder ==
Nils Carl Aspenberg, Trond Børrehaug Hansen og Øyvind Reisegg (2009). Gjøvikbanen. Baneforlaget. s. 123. ISBN 978-82-91448-48-0. 
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 151. ISBN 82-90286-28-7. 


== Eksterne lenker ==
(no) Narum holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Skreiabanen
Schjøll holdeplass

Schjøll holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.
Schjøll holdeplass lå 12,00 km fra Reinsvoll, mellom Kolbu og Lena. Skinnene forbi den nedlagte holdeplassen ble revet opp like etter nedleggelsen i 1988.


== Kilder ==
Nils Carl Aspenberg, Trond Børrehaug Hansen og Øyvind Reisegg (2009). Gjøvikbanen. Baneforlaget. s. 124. ISBN 978-82-91448-48-0. 
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 151. ISBN 82-90286-28-7. 


== Eksterne lenker ==
(no) Schjøll holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Skreiabanen
Jozantepper

Jozantepper (farsi: قالی جوزان) er tilvirket i området rundt landsbyen Jozan - også transkribert Josan nær Malayer i provinsen Hamadan i Iran. Jozantepper er kvalitetstepper av sarouktype, ofte med design typisk for sarouktepper fra tidlig 1900-tall. Jozantepper kalles ofte i handelen for Jozan Sarouk eller Malayer Sarouk. Etterhvert er det blitt vanlig å gradere dem slik at de fineste er merket Jozan og de øvrige Malayer.
De er vevd med dobbelt innslag, på bomullsunderlag.


== Eksterne lenker ==
Photo guide Jozan rugs
Smeby holdeplass

Smeby holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.
Smeby holdeplass lå 18,00 km fra Reinsvoll, mellom Kraby og Bilitt. Skinnene forbi den nedlagte holdeplassen ble revet opp like etter nedleggelsen i 1988.


== Kilder ==
Nils Carl Aspenberg, Trond Børrehaug Hansen og Øyvind Reisegg (2009). Gjøvikbanen. Baneforlaget. s. 130. ISBN 978-82-91448-48-0. 
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 151. ISBN 82-90286-28-7. 


== Eksterne lenker ==
(no) Smeby holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Skreiabanen
Chilisaus

Chilisaus er en samlebetegnelse på sauser hvis hovedkrydder eller smak er chili. Det finnes mange ulike chilisauser og de kan være sterke, milde, søte og sure, med mer. Ingredienser i chilisaus kan vara chilipepper, eddik, matolje, alkohol, frukt og grønnsaker. For å gjøre sausen ekstra sterk tilsetter en iblant capsaicin-ekstrakt og sennep.
Noen varianter av chilisaus:

Coloradito
Harissa
Sriracha
Georg Dehio

Georg Gottfried Julius Dehio (født 22. november 1850 i Reval i Russland i det som nå er Estland, død 19. mars 1932 i Tübingen i Tyskland) var en baltertysk historiker og kunsthistoriker.


== Liv og virke ==


=== Slekt ===
Georg Dehlio var nevø til legen Karl Gottfried Konstantin Dehio (1851, Reval – 1927, Dorpat), bror til Revals siste tyske borgermester Erhard Dehio (1855, Reval – 1940, Bad Oeynhausen), og far til historikeren Ludwig Dehio (1888, Königsberg – 1963, Marburg/Lahn).


=== Utdannelse og karriere ===
Dehio studerte i Dorpat, Göttingen (doktorgrad under Georg Waitz) og Bonn, og vendte seg først mot historiefaget. Han ble i 1877 privatdosent i historie i München, men viet seg etter en tid til kunshistorien, i særdeleshet middelalderens og bygningskunstens. Han ble på disse områder en av Tysklands fremste autoriteter.Han ble utnevnt til professor i kunsthistorie i Königsberg i 1883, overflyttet i 1892 til Strassburg, og ble der emeritert i 1914. 
Dehio vendte seg omkring år 1900, på lignende vis som Alois Riegl, krasst mot den da utbredte purifiserende viderebygging på gamle bygningsminnesmerker (som på for eksempel domkirker i gotisk stil). Han refset i denne forbindelse særlig de delvise ødeleggelser av gammelt materiale - han kalte dette som restauratorisk vandalisme. Han sverget til prinsippet Konservieren, nicht Restaurieren! («konservere, ikke restaurere!»), og mente at man gammelt og nytt (i tilfelle tilbygg) skulle være klart erkjennbart som forskjellig. Dehio bidro med dette sterkt til de nye og etterhvert dominerende oppfatninger om fortidsminnevern, slik som det skulle bli nedfelt for eksempel i Veneziacharteret.Dehio gikk mot slutten av sitt virke inn for et nasjonalistisk preget syn på kunsthistorien.Han døde i 1932 i en alder av 81 år i Tübingen og ble begravet bå byens kirkegård ved universitetet.


=== Produksjon ===
Dehio utgav Hartwich von Stade (1872), Geschichte des Erzbisthums Hamburg-Bremen (to bind, 1877), videre sammen med Gustav von Bezold det monumentalt anlagte Kirchliche Baukunst des Abendlandes (to bind tekstt og syv porteføljer plansjer, 1884-1901), hans fremste verk, samt Kunstgeschichte in Bildern (fem deler, 1898-1901), et illustrasjonsverk for den kunsthistoriske undervisningen. Han utarbeidet på oppdrag Handbuch der deutschen Kunstdenkmäler (fem bind, 1905-12; bind I og III i andre opplag 1914 og 1920). Han utgav også Geschichte der deutschen Kunst (to bind, 1919).


== Referanser ==


== Kilder ==
Dehio, Georg i Nordisk familjebok (2. utgave, 1907)
Dehio, G. i Nordisk familjebok (2. utgaves supplement, 1923)


== Eksterne lenker ==
(en) Georg Dehio – kategori av bilder, video eller lyd på Commons
Cavendish Laboratory

Cavendish Laboratory er avdelingen for fysikk ved University of Cambridge og er en del av the School of Physical Sciences. Laboratoriet ble åpnet  i 1874 og var innrettet mot eksperimentell fysikk. Blant de mange resultater oppnådd er oppdagelsen av elektronet og nøytronet. Frem til 2011 har i alt 29 forskere ved Cavendish Laboratory blitt tildelt Nobelprisen.


== Eksterne lenker ==
(en) Cavendish Laboratory, University of Cambridge – kategori av bilder, video eller lyd på Commons
Offisielt nettsted
Guaviyú del Arapey

Guaviyú del Arapey er en by i Salto-departementet i det nordvestlige Uruguay.


== Befolkning ==
Byen har 101 innbyggere (Beregning 2011)

Kilde:


== Transport ==
 Ruta 4 Andrés Artigas forbinder Guaviyú del Arapey med Paysandú, Río Negro og Durazno.


== Referanser ==


== Eksterne lenker ==
Kart over Guaviyú del Arapey (INE) (spansk)
Las Flores (Salto)

Las Flores er en by i Salto-departementet i det nordvestlige Uruguay.


== Befolkning ==
Byen har 124 innbyggere (Beregning 2011)

Kilde:


== Transport ==
 Ruta 4 Andrés Artigas forbinder Las Flores med Paysandú, Río Negro og Durazno.


== Referanser ==


== Eksterne lenker ==
Kart over Las Flores (INE) (spansk)
Whanganui (elv)

Må ikke forveksles med elva Wanganui på Sørøya (New Zealand).
Whanganui er den tredje lengste elva på New Zealand, og den nest lengste på Nordøya.


== Geografi ==
Elva springer ut fra den nordvestre hellingen av Mount Tongariro sentralt på Nordøya. De første 60 kilometerne følger den en nordvestlig retning, før den vender sørover ved småbyen Taumarunui. Den mest spektakulære delen av elva er strekningen mellom Whakahoro og Pipiriki, der den passerer en rekke trange juv gjennom et av Nordøyas største områder av uberørt skog. Mye av dette området er del av Whanganui nasjonalpark. Det er også en rekke stryk på denne strekningen, og det er populært å padle med kajakk mellom Taumarunui og Pipiriki. Whanganui er New Zealands lengst farbare elv; helt opp til Taumarunui.
Bortsett fra broen i Taumarunui er det bare fire broer over elva, alle i byen Whanganui.
Det meste av elveløpet går gjennom områder med sandstein og leire, noe som gir vannet et høyt slaminnhold.


== Historie ==
Elva renner gjennom området til maorifolket Iwi, også kjent som Te Āti Haunui-a-Pāpārangi, og det var på 1800-tallet en rekke stammekriger om kontroll over elva.
Alexander Hatrick drev en dampskipsrute på elva mellom Whanganui og Pipiriki fra 1892, og den ble forlenget til Taumarunui i 1903. Ruta lagt ned i 1958, da veiene var blitt gode nok.
Det var store flommer i 1904, 1940, 1958, 1965, 1990 og 1998. I 1904 og 1940 ble de laveste delene av byen Whanganui oversvømt.  Siden 1972 er noe av Whanganuis kildevann blitt ledet nordover til elva Waikato, som en del av et vannkraftprosjekt.


== Referanser ==


== Eksterne lenker ==
(en) Whanganui River – kategori av bilder, video eller lyd på Commons
Laureles (Salto)

Laureles er en by i Salto-departementet i det nordvestlige Uruguay.


== Befolkning ==
Byen har 120 innbyggere (Beregning 2011)

Kilde:


== Transport ==
 Ruta 31 Coronel Gorgonio Aguiar forbinder Laureles med Fernández, Albisu og Biassini.


== Referanser ==


== Eksterne lenker ==
Kart over Laureles (INE) (spansk)
Olivera (Uruguay)

Olivera er en by i Salto-departementet i det nordvestlige Uruguay.


== Befolkning ==
Byen har 145 innbyggere (Beregning 2011)

Kilde:


== Transport ==
 Ruta 4 Andrés Artigas forbinder Olivera med Cuchilla de Guaviyú og Guaviyú del Arapey.


== Referanser ==


== Eksterne lenker ==
Kart over Olivera (INE) (spansk)
Osimani y Llerena

Osimani y Llerena er tettsted i Salto-departementet i det nordvestlige Uruguay.


== Befolkning ==
Tettstedet har 67 innbyggere (Beregning 2011)

Kilde:


== Referanser ==


== Eksterne lenker ==
Kart over Osimani y Llerena (INE) (spansk)